Jou sterre vir die naweek (9-10 April 2016)
JY LEES NOU Jou sterre vir die naweek (9-10 April 2016)
Die leuse vir vandag is: Haastige hond verbrand sy mond.
Jy is op die diereriem se Dag van Oormaat gebore; dus is jy geneig om dinge te oordoen. In 2016 moet jy jouself minder veroorloof en meer weggee.
Die klem val vandag op plesier en gesellige samesyn.
Maak gereed vir ’n tuimeltrein van ’n jaar vol passie en opwinding. Maak net seker jy beheer jou stresvlakke.
Hierdie naweek is daar ’n geneigdheid om rond te hardloop en oorhaastige besluite te neem wat later kan boemerang. Streef dus daarna om slim en spontaan te wees, pleks van impulsief en geneig tot ongelukke.
Vermy dit om in ’n groef vas te val en slegte gedragspatrone te herhaal. Hierdie naweek se sterre moedig jou aan om jou verbeelding te gebruik om met briljante oplossings vir hardnekkige ou probleme vorendag te kom.
Jy sal dalk moet inspring en hierdie naweek ’n blitsbesluit neem; wees dus wakker. Maar jou betrokkenheid by ’n groep, klub of organisasie lyk onvoorspelbaar aangesien die doelpale heeltyd verskuif word.
Krewe stel gewoonlik vir hulself baie veilige en verstandige doelwitte. Hierdie naweek se sterre moedig jou aan om verby jou gemaksone te skuif en jou persoonlik en professioneel uit te daag.
As jy rusteloos voel, ontsnap aan jou gewone naweekroetine. As jy iets doen wat wilde avontuur behels en jou adrenalien aan die pomp kry, gaan jy weer vol energie en splinternuut voel.
Plaaslike gemeenskapsprojekte word hierdie naweek bevoordeel. Maar impulsiewe geldbesluite kan jou later erg berou. Los dus die neem van finansiële besluite vir ’n rustiger tyd.
Is jou liefdeslewe afgesaag en op ’n eenrigtingspoor? Hierdie naweek moedig Uranus jou aan om al die ou spinnerakke weg te blaas en dinge uit ’n vars, nuwe oogpunt te beskou. Enkellopendes kan dalk verlief raak op iemand wat nie hul gewone tipe is nie.
As jy bereid is om onverwagte onderbrekings en veranderings ter elfder ure te hanteer, kan jy hierdie naweek baie uitrig . . . en baie pret hê. Oefeninge in die buitelug is ’n vereiste!
Wat ’n kind, tiener of vriende betref, gee hulle die vryheid om hulself uit te druk. Jy wil graag jou gevoelens verwoord, maar maak seker dat jou vurige geesdrif nie ander oordonder nie.
Vermy die versoeking om op stuuroutomaat te werk. As jy jou naweekroetine ’n bietjie opkikker – met ’n skielike besluit om te gaan uiteet of ’n spontane avontuur te onderneem – sal dit ekstra huppel in jou stappie sit.
Opvoeding en reis word bevoordeel terwyl jy nuwe idees opsuig soos ’n spons. Jy is ook in die bui vir spoed, wat jou meer geneig maak tot ongelukke. Draai dus rem aan voor jy jou rieme styfloop!
Moenie hierdie naweek enige belangrike finansiële beloftes maak nie, aangesien jy waarskynlik later van plan gaan verander. Jou finansies is wisselvallig; maak dus seker jou begroting is buigbaar.